স্পোর্টস রিপোর্টার : শেখ কামাল আন্তর্জাতিক ক্লাব কাপের ‘বি’ গ্রুপে মুখোমুখি হবে আজ ঢাকা মোহামেডান স্পোর্টিং ক্লাব ও শিরোপাধারী চট্টগ্রাম আবাহনী। প্রথম ম্যাচ হেরে টিকে থাকার লড়াইয়ে মোহামেডান স্পোর্টিং ক্লাব। আর জয় দিয়ে শুরুতে সেরা চারে এক পা দিয়ে রেখেছে শিরোপাধারী চট্টগ্রাম আবাহনী। স্থানীয় ক্লাবটির বিপক্ষে আক্রমণাত্মক ফুটবল খেলেই সেমি-ফাইনালের দৌড়ে টিকে থাকার ছক কষছে মোহামেডান। আজ চট্টগ্রামের এমএ আজিজ স্টেডিয়ামে সন্ধ্যা ৭টায় শুরু হবে বাংলাদেশের দুই দলের লড়াই। নেপালের মানাং মার্সিয়াংদির কাছে ২-০ গোলে হেরে টুর্নামেন্ট শুরু করা মোহামেডান কোচ আব্দুল কাইয়ুম সেন্টু চান। ভাঙাচোরা দল আর প্রস্তুতির কমতি মেনে নিয়ে ঘুরে দাঁড়াতে মরিয়া তিনি। ওরা আফগানিস্তানের দলটাকে ভালো খেলেই হারিয়েছি। তবে ওদেরকে সমীহ করেই বলছি, আমরাও জানবাজি রেখে খেলব। চট্টগ্রাম আবাহনীর বর্তমান কোচ সাইফুল বারী টিটো লিগে ছিলেন আরামবাগ ক্রীড়া সংঘের দায়িত্বে। আরামবাগকে নিয়ে মোহামেডানকে দুই লেগেই ড্রয়ে রুখে দিয়েছিলেন। দলীয় শক্তির হিসেবেও এগিয়ে চট্টগ্রাম আবাহনী। বাবার মৃত্যুশোক কিছুটা কাটিয়ে দলের আক্রমণভাগে ফিরেছেন জাহিদ হোসেন। পুরোপুরি ফিটনেস ফিরে না পেলেও মামুনুল ইসলাম আছেন আগের চেয়ে ভালো অবস্থায়। মোহামেডানের এলিটা বেঞ্জামিন, কামারা, দাউদা সিসে, জাত্তা মুস্তাফার চেয়ে চট্টগ্রামের দলটির বিদেশি খেলোয়াড় মুফতা লাওয়াল, এনকোচা কিংসলে, অগাস্টিন ওয়ালসন, চিয়াগো তাইসন সিলভা প্রত্যাশার প্রতিদান দিচ্ছেন বেশি। টিটো তাই আক্রমণাত্মক খেলতে চাওয়া মোহামেডানকে ‘আমন্ত্রণই’ জানাচ্ছেন! মোহামেডান আগ্রাসী হলে বরং আমাদের জন্য সুবিধা হবে। কেননা, আমার দল প্রতিআক্রমণে ভালো। গত ম্যাচেও প্রথম দুইটা গোলই আমরা প্রতিআক্রমণ থেকে পেয়েছি। আমাদের খেলার কৌশল আসলে ঠিক করে দেবে মোহামেডানই। তবে আমরা গোল হজম করতে চাই না।